มีพสพ.ในวันที่ 11-13 ใส่ถุงยางทุกครั้ง และกินยาคุมฉุกเฉินในวันที่ 12 ผ่านมา 5 วัน มีเลือดออกมา ลักษณะสีน้ำตาล จะท้องมั้ยคะ (ระยะตกไข่ช่วงนี้พอดีด้วย และประจำเดือนปกติมาต้อนเดือน)
สวัสดีค่ะ การมีเพศสัมพันธ์โดยใช้ถุงยางอนามัยนั้น หากไม่มีการฉีกขาดหรือรั่วซึม โอกาสในการตั้งครรภ์ถือว่ามีน้อยอยู่ และไม่จำเป็นต้องทานยาคุมฉุกเฉินไปก็ได้ค่ะสำหรับเลือดที่ออกหลังจากทานยาคุมฉุกเฉินไป 5 วัน หากไม่ใช่ช่วงวันที่ที่ประจำเดือนควรจะมา ก็ถือเป็นเลือดที่เกิดจากผลของยาคุมฉุกเฉินได้ค่ะ ซึ่งก็ไม่ได้อันตรายอะไร และการที่มีเลือดออกมา ก็แสดงว่าไม่น่ามีการตั้งครรภ์เกิดขึ้นค่ะ ส่วนประจำเดือนในรอบต่อไปนั้น ก็อาจมาช้ากว่าปกติได้ค่ะ แต่หากต้องการให้แน่นอน ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะ